
ДО ЧЛЕНОВЕТЕ НА СДРУЖЕНИЕ “ИНСТИТУТ НА ДИПЛОМИРАНИТЕ ФИНАНСОВИ КОНСУЛТАНТИ“
Уважаеми, дами и господа, 
Управителният съвет на сдружение “Институт на дипломираните финансови консултанти”, на основание чл. 16 от Устава  във вр.  с чл. 26 от ЗЮЛНЦ, свиква общо събрание на сдружението на 15.06.2024 г. от 10 часа в „Интер експо център“, ет.1, Зала „Пирин“, София 1784, бул. "Цариградско шосе" N147, България, при следния дневен ред:  
1. Приемане на годишен финансов и счетоводен отчет за 2023 г. и отчет за дейността.
2. Приемане на Насоки за дейността и бюджет за 2024 г. – 2025 г.
3. Промяна в размера на спонсорската сума за подпомагащи членове от фиксирани 2000 лв. на година, на минимум 500 лв. на година, като делегира на УС определянето на сумата за всеки конкретен случай.
4. Упълномощаване на УС на ИДФК да подаде документи за асоциирано членство на ИДФК в Българска асоциация на управляващите дружества (БАУД), както и да извърши всички необходими действия по приемането на ИДФК за асоцииран член на БАУД.
5. Упълномощаване на УС на ИДФК да извърши всички необходими действия във връзка с учредяването на сдружение с нестопанска цел – EFPA България и последващата му кандидатура за асоцииран член на European Financial Planning Association (EFPA)
6. Изменения в устава на ИДФК
7. Изменения в състава на УС
8. Приемане на почетни членове на сдружението
9. Разни  
При липса на кворум на основание чл. 27 от ЗЮЛНЦ общото събрание ще се проведе в същия ден един час по-късно от определеното време, на същото място и при същия дневен ред. Писмените материали във връзка с дневния ред се намират на разположение в седалището на сдружението.
